Source: http://legislatie.just.ro/Public/DetaliiDocumentAfis/28599
Timestamp: 2020-02-21 21:46:19+00:00

Document:
OUG 70 17/05/2001 - Portal Legislativ
ORDONANŢA DE URGENŢĂ nr. 70 din 17 mai 2001pentru modificarea şi completarea Legii cadastrului şi a publicităţii imobiliare nr. 7/1996
În temeiul prevederilor art. 114 alin. (4) din Constituţia României,Guvernul României adopta prezenta ordonanţă de urgenţă. + Articolul 1Legea cadastrului şi a publicităţii imobiliare nr. 7/1996, publicată în Monitorul Oficial al României, Partea I, nr. 61 din 26 martie 1996, cu modificările ulterioare, se modifica şi se completează după cum urmează:1. Articolul 3 va avea următorul cuprins:"Art. 3. - Se înfiinţează Oficiul Naţional de Cadastru, Geodezie şi Cartografie, ca organ de specialitate al administraţiei publice centrale, cu personalitate juridică, în subordinea Ministerului Administraţiei Publice, prin reorganizarea Oficiului Naţional de Cadastru, Geodezie şi Cartografie din subordinea Guvernului şi prin preluarea activităţii privind cadastrul agricol şi organizarea teritoriului agricol de la Ministerul Agriculturii, Alimentaţiei şi Pădurilor.În fiecare judeţ şi în municipiul Bucureşti se organizează oficiul judeţean de cadastru, geodezie şi cartografie, ca serviciu public descentralizat al Oficiului Naţional de Cadastru, Geodezie şi Cartografie, cu personalitate juridică, prin reorganizarea actualelor oficii judeţene de cadastru, geodezie şi cartografie şi a oficiilor de cadastru agricol şi organizarea teritoriului agricol, care se desfiinţează."Se înfiinţează Institutul de Cadastru, Geodezie, Fotogrammetrie şi Cartografie în subordinea Oficiului Naţional de Cadastru, Geodezie şi Cartografie, ca instituţie publică cu personalitate juridică, prin reorganizarea Institutului de Geodezie, Fotogrammetrie, Cartografie şi Cadastru şi a Institutului de Cadastru şi Organizarea Teritoriului Agricol, care se desfiinţează."2. Alineatul 1 al articolului 4 va avea următorul cuprins:"Ministerele, alte instituţii centrale de stat, regiile autonome şi alte persoane juridice organizează cadastrul de specialitate în domeniile: forestier, apelor, industrial, extractiv, imobiliar-edilitar, transporturilor, turismului, zonelor naturale protejate şi construite, celor cu risc ridicat de calamitati naturale ori supuse poluarii şi degradării şi altele."3. După litera h) a articolului 5 se introduc literele i) şi j) cu următorul cuprins:"i) întocmeşte lucrările de cadastru agricol şi organizează sistemul informaţional al teritoriului agricol;"j) organizează, coordonează şi executa măsurătorile pentru punerea în posesie a titularilor prevăzuţi de Legea fondului funciar nr. 18/1991, republicată, cu modificările şi completările ulterioare, şi de Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997."4. Articolul 9 va avea următorul cuprins:"Art. 9. - Finanţarea activităţii Oficiului Naţional de Cadastru, Geodezie şi Cartografie şi a Institutului de Cadastru, Geodezie, Fotogrammetrie şi Cartografie se asigura din venituri extrabugetare şi din alocaţii de la bugetul de stat.Veniturile extrabugetare ale Oficiului Naţional de Cadastru, Geodezie şi Cartografie şi ale Institutului de Cadastru, Geodezie, Fotogrammetrie şi Cartografie sunt cele prevăzute de reglementările actuale în vigoare pentru Oficiul Naţional de Cadastru, Geodezie şi Cartografie şi pentru Institutul de Cadastru şi Organizarea Teritoriului Agricol."5. Articolul 17 va avea următorul cuprins:"Art. 17. - Oficiul judeţean de cadastru, geodezie şi cartografie este împuternicit să execute lucrările geotopografice, de cadastru şi cartografie, direct sau prin persoane fizice sau juridice autorizate."6. Articolul 69 se abroga.7. Articolul 71 va avea următorul cuprins:"Art. 71. - Informaţiile cuprinse în cadastrul general şi publicitatea imobiliară şi în cadastrele de specialitate reprezintă bun proprietate publică a statului. Aceste informaţii sunt accesibile celor interesaţi, cu excepţia cazurilor privind siguranţa naţionala sau alte cazuri reglementate prin lege.Instituţiile şi autorităţile administraţiei publice centrale şi locale au acces gratuit la informaţiile prevăzute la alin. 1 pentru îndeplinirea atribuţiilor stabilite prin actele normative de organizare şi funcţionare sau prin alte reglementări, iar persoanele fizice şi juridice private le pot solicita şi obţine contra cost." + Articolul 2Organizarea şi funcţionarea Oficiului Naţional de Cadastru, Geodezie şi Cartografie şi a unităţilor subordonate se aproba prin hotărâre a Guvernului în termen de 30 de zile de la data publicării prezentei ordonanţe de urgenţă în Monitorul Oficial al României, Partea I, la propunerea Ministerului Administraţiei Publice.Patrimoniul aferent activităţii de cadastru, geodezie şi cartografie al oficiilor judeţene de cadastru agricol şi organizarea teritoriului agricol şi cel al Institutului de Cadastru şi Organizarea Teritoriului Agricol, împreună cu bazele de date cadastrale se preiau în totalitate de Oficiul Naţional de Cadastru, Geodezie şi Cartografie şi, respectiv, de Institutul de Cadastru, Geodezie, Fotogrammetrie şi Cartografie, pe bază de protocol de predare-preluare, în termenul stabilit prin hotărârea Guvernului prevăzută la alin. 1. + Articolul 3Prevederile prezentei ordonanţe de urgenţă intră în vigoare începând cu data de 1 iulie 2001. + Articolul 4Corespunzător sarcinilor preluate se autorizeaza Ministerul Finanţelor Publice sa introducă modificări în structura bugetului de stat pe anul 2001 şi, respectiv, în structura bugetelor Ministerului Administraţiei Publice şi Ministerului Agriculturii, Alimentaţiei şi Pădurilor, potrivit anexei care face parte integrantă din prezenta ordonanţă de urgenţă. + Articolul 5Ministerul Agriculturii, Alimentaţiei şi Pădurilor va prezenta spre aprobare Guvernului noua structura organizatorică în conformitate cu prevederile prezentei ordonanţe de urgenţă, în termen de 30 de zile de la data publicării acesteia în Monitorul Oficial al României, Partea I. + Articolul 6În subordinea consiliilor locale ale comunelor, oraşelor şi municipiilor se vor înfiinţa servicii comunitare de cadastru şi agricultura încadrate cu personal specializat ingineri agronomi, horticoli, zootehnisti, medici veterinari, operatori insamantatori şi alţi specialişti, după caz. + Articolul 7În termen de 3 luni de la data intrării în vigoare a prezentei ordonanţe de urgenţă Oficiul Naţional de Cadastru, Geodezie şi Cartografie va revizui întregul sistem de norme şi instrucţiuni tehnice în vigoare, pentru corelarea acestora cu dispoziţiile prezentei ordonanţe de urgenţă şi pentru realizarea delimitării stricte între atribuţiile cadastrului general şi cele privind cadastrele de specialitate.PRIM-MINISTRUADRIAN NASTASEContrasemnează:---------------Ministrul administraţiei publice,Octav CozmancaMinistrul agriculturii,alimentaţiei şi pădurilor,Ilie SarbuMinistrul finanţelor publice,Mihai Nicolae Tanasescu + Anexă MODIFICĂRI în structura Legii bugetului de stat pe anul 2001 nr. 216/2001 conform Ordonanţei de urgenta a Guvernului nr. 70/2001 I. MINISTERUL ADMINISTRAŢIEI PUBLICE
MINISTERUL ADMINISTRAŢIEI PUBLICE NUMĂRUL MAXIM DE POSTURI PE ANUL 2001
MINISTERUL ADMINISTRAŢIEI PUBLICE VENITURILE, ALOCAŢIILE ŞI CHELTUIELILE INSTITUŢIILOR PUBLICE
MINISTERUL AGRICULTURII, ALIMENTAŢIEI ŞI PĂDURILOR NUMĂRUL MAXIM DE POSTURI PE ANUL 2001

References: Articolul 1
 Articolul 3
 Articolul 9
 Articolul 17
 Articolul 69
 Articolul 71
 Articolul 2
 Articolul 3
 Articolul 4
 Articolul 5
 Articolul 6
 Articolul 7